A4-0163/97

Πρόταση απόφασης του Συμβουλίου σχετικά με τη θέσπιση πολυετούς κοινοτικού προγράμματος παροχής κινήτρων εδραίωσης της κοινωνίας των πληροφοριών στην Ευρώπη (CΟΜ(96)0592 - C4-0030/97 - 96/0283 (CΝS))

εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 16 α (νέα)

>Κείμενο μετά την ψηφοφορία στο ΕΚ>

Έχοντας υπόψη ότι θα πρέπει να εξασφαλιστεί συμπληρωματική χρηματοδότηση μόνο για τις δράσεις συντονισμού μεταξύ των τομέων των κοινών πολιτικών που έχουν ιδίως ως αντικείμενο την ανάπτυξη της κοινωνίας των πληροφοριών

(Τροπολογία 2)

Αιτιολογική σκέψη 16 β (νέα)

>Κείμενο μετά την ψηφοφορία στο ΕΚ>

Λαμβάνοντας υπόψη ότι η Επιτροπή θα κρατήσει πλήρως ενήμερο το Κοινοβούλιο σχετικά με τις εργασίες της Συμβουλευτικής Επιτροπής που προβλέπεται από το άρθρο 4 και ειδικότερα θα απαιτήσει από το σύνολο των μελών να προβούν σε δήλωση μέσω της οποίας θα βεβαιώνουν ότι η συμμετοχή τους στην επιτροπή αυτή δεν είναι ασυμβίβαστη με τα προσωπικά τους συμφέροντα, και τούτο βάσει της συμφωνίας της 25ης Σεπτεμβρίου 1996 μεταξύ Κοινοβουλίου και Επιτροπής σχετικά με την επιτροπολογία.

(Τροπολογία 3)

Άρθρο 1, σημείο 3

>Αρχικό κείμενο>

3. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών

>Κείμενο μετά την ψηφοφορία στο ΕΚ>

3. Η αρμόδια για τον προϋπολογισμό αρχή εγκρίνει τις πιστώσεις στα πλαίσια της ετήσιας διαδικασίας του προϋπολογισμού και τηρουμένων των δημοσιονομικών προοπτικών

(Τροπολογία 4)

Άρθρο 3, πρώτο εδάφιο, δεύτερη παύλα

>Αρχικό κείμενο>

- την οργάνωση συμμετοχή και χορήγηση υποστήριξης για συνεδριάσεις εμπειρογνωμόνων, διασκέψεις, διαβουλεύσεις ατόμων ή ομάδων με κοινά συμφέροντα, σεμινάρια, δημοσίευση και διάδοση πληροφοριών

>Κείμενο μετά την ψηφοφορία στο ΕΚ>

- την οργάνωση συνεδριάσεων εμπειρογνωμόνων διαβουλεύσεων ατόμων ή ομάδων με κοινά συμφέροντα, δημοσιεύσεων και πρωτοβουλιών διάδοσης πληροφοριών εντός του ορίου του 10% των ετησίων πιστώσεων[semigr ]

(Τροπολογία 5)

Άρθρο 4, παράγραφος 2, πρώτο, δεύτερο και τρίτο εδάφιο

>Αρχικό κείμενο>

2. Η Επιτροπή επικουρείται από μια επιτροπή συμβουλευτικού χαρακτήρα που αποτελείται από εκπροσώπους των κρατών μελών και προεδρεύεται από εκπρόσωπο της Επιτροπής.

>Κείμενο μετά την ψηφοφορία στο ΕΚ>

2. Η Επιτροπή επικουρείται από μια επιτροπή συμβουλευτικού χαρακτήρα που αποτελείται από έναν εκπρόσωπο ανά κράτος μέλος και προεδρεύεται από εκπρόσωπο της Επιτροπής.

>Αρχικό κείμενο>

Ο εκπρόσωπος της Επιτροπής υποβάλλει στη συμβουλευτική επιτροπή σχέδιο των μέτρων που πρέπει να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό σε προθεσμία που ορίζεται από τον πρόεδρο ανάλογα με τον επείγοντα χαρακτήρα του ζητήματος με ψηφοφορία, εάν χρειαστεί.

>Κείμενο μετά την ψηφοφορία στο ΕΚ>

Ο εκπρόσωπος της Επιτροπής υποβάλλει στη συμβουλευτική επιτροπή σχέδιο των μέτρων γενικού χαρακτήρα που πρέπει να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό σε προθεσμία που ορίζεται από τον πρόεδρο ανάλογα με τον επείγοντα χαρακτήρα του ζητήματος με ψηφοφορία, εάν χρειαστεί.

>Αρχικό κείμενο>

Η γνώμη εγγράφεται στα πρακτικά[semigr ] εξάλλου, κάθε κράτος μέλος έχει το δικαίωμα να ζητήσει να εγγραφεί στα πρακτικά η θέση του.

>Κείμενο μετά την ψηφοφορία στο ΕΚ>

Η γνώμη εγγράφεται στα πρακτικά[semigr ] εξάλλου, κάθε κράτος μέλος έχει το δικαίωμα να ζητήσει να εγγραφεί στα πρακτικά η θέση του.

>Κείμενο μετά την ψηφοφορία στο ΕΚ>

Η Επιτροπή τηρεί ενήμερο το Ευρωπαϊκό Κοινοβούλιο σχετικά με τις εργασίες της συμβουλευτικής επιτροπής και θέτει εγκαίρως στη διάθεσή του τις ημερήσιες διατάξεις όπου θα αναφέρονται όλες οι συνεδριάσεις των επιτροπών διαχείρισης και κανονιστικής ρύθμισης[semigr ] η Επιτροπή κοινοποιεί στο Κοινοβούλιο τα αποτελέσματα των γνωμοδοτήσεων που εκδίδει η συμβουλευτική επιτροπή.

(Τροπολογία 6)

Άρθρο 4, παράγραφος 2α (νέα)

>Κείμενο μετά την ψηφοφορία στο ΕΚ>

2α. Συγκροτείται γνωμοδοτική ομάδα που απαρτίζεται από εμπειρογνώμονες προερχόμενους από τη βιομηχανία ή ακαδημαϊκούς κύκλους, η οποία θα καλείται να προσφέρει συμβουλές ή καθοδήγηση στην Συμβουλευτική Επιτροπή[semigr ] ο πρόεδρός της θα προέρχεται από τη βιομηχανία ή τους ακαδημαϊκούς κύκλους.

(Τροπολογία 7)

Άρθρο 5, δεύτερη, τρίτη και τέταρτη παύλα

>Αρχικό κείμενο>

- την κατανομή των δαπανών του προϋπολογισμού

>Κείμενο μετά την ψηφοφορία στο ΕΚ>

διαγράφεται

>Αρχικό κείμενο>

- τα κριτήρια και το περιεχόμενο των προσκλήσεων για υποβολή προτάσεων,

>Κείμενο μετά την ψηφοφορία στο ΕΚ>

- τα κριτήρια και το περιεχόμενο των προσκλήσεων για υποβολή προτάσεων,

>Αρχικό κείμενο>

- την αξιολόγηση των σχεδίων που προτείνονται στο πλαίσιο προσκλήσεων για υποβολή προτάσεων για κοινοτική χρηματοδότηση και το υπολογιζόμενο ποσό κοινοτικής συνεισφοράς για κάθε σχέδιο, εάν η συνεισφορά αυτή είναι τουλάχιστον 200.000 ECU,

>Κείμενο μετά την ψηφοφορία στο ΕΚ>

- την αξιολόγηση των σχεδίων που προτείνονται στο πλαίσιο προσκλήσεων για υποβολή προτάσεων για κοινοτική χρηματοδότηση και το υπολογιζόμενο ποσό κοινοτικής συνεισφοράς για κάθε σχέδιο, εάν η συνεισφορά αυτή είναι τουλάχιστον 500.000 ECU,

(Τροπολογία 8)

Άρθρο 6α (νέο)

>Κείμενο μετά την ψηφοφορία στο ΕΚ>

Άρθρο 6α

Πρέπει να ληφθούν μέτρα για την παρακολούθηση της αποτελεσματικότητας των μέχρι στιγμής δαπανών που αφορούν προσπάθειες για την εδραίωση της κοινωνίας των πληροφοριών στην Ευρώπη, έτσι ώστε να εξασφαλίζεται η βέλτιστη χρήση των κοινοτικών κεφαλαίων στα μελλοντικά προγράμματα.

(Τροπολογία 9)

Άρθρο 6β (νέο)

>Κείμενο μετά την ψηφοφορία στο ΕΚ>

Άρθρο 6β

Τα αποτελέσματα των μέτρων παρακολούθησης πρέπει να είναι διαθέσιμα στη συμβουλευτική επιτροπή που προβλέπεται στο άρθρο 4, παρ. 2

Νομοθετικό ψήφισμα που περιέχει τη γνώμη του Κοινοβουλίου σχετικά με την πρόταση απόφασης του Συμβουλίου για τη θέσπιση πολυετούς κοινοτικού προγράμματος παροχής κινήτρων εδραίωσης της κοινωνίας των πληροφοριών στην Ευρώπη (COM(96)0592 - C4- 0030/97 - 96/0283 (CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο, (CΟΜ(96)0592 - 96/0283(CΝS)) ((ΕΕ C 51 της 21.2.1997, σελ. 12)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 235 της Συνθήκης ΕΚ (C4-0030/97),

- έχοντας υπόψη το άρθρο 58 του Κανονισμού του.

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Προϋπολογισμών (A4- 0163/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της σύμφωνα με το άρθρο 189Α, παρ. 2 της Συνθήκης ΕΚ[semigr ]

3. ζητεί να κληθεί να γνωμοδοτήσει εκ νέου σε περίπτωση που το Συμβούλιο προτίθεται να επιφέρει τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή .